
NR.  4917  din 18.05.2022                                                                              PRIMAR,
                                                                                                                ROMAN PETRU









           
             

RAPORT  DE SPECIALITATE

privind stabilirea ca fiind inoportună înființarea unor activități în cadrul serviciului public de salubrizare din orașul Deta.

Pe raza UATO DETA, JUDEȚUL TIMIȘ, activitățile din cadrul serviciului de salubrizare constă în:


a) colectarea separată şi transportul separat al deşeurilor menajere și al deșeurilor similare provenite din activități comerciale, din industrie și instituții, inclusiv fracții colectate separat,fără a aduce atingere fluxului de deșeuri de echipamente electrice și electronice,baterii și acumulatori;


b) colectarea și transportul deșeurilor provenite din locuințe, generate de activități de reamenajare și reabilitare interioară și/sau exterioară a acestora;


c) măturatul, spălatul, stropirea şi întreţinerea căilor publice;


d) curăţarea şi transportul zăpezii de pe căile publice şi menţinerea în funcţiune a acestora pe timp de polei sau de îngheţ;


e) colectarea cadavrelor animalelor de pe domeniul public şi predarea acestora către unităţile de ecarisaj sau către instalaţiile de neutralizare.


f) dezinsecția,dezinfecția și deratizarea

Pentru activitățile de măturat, spălat, stropirea și întreținerea căilor publice și cele de curățare, deszăpezire și transportul zăpezii de pe căile publice, precum și menținerea în funcțiune a acestora pe timp de polei sau de îngheț nu este oportună atribuirea unor contracte, motivele fiind enunțate mai jos.


Instituția Orașul Deta, a adus în atenția publicului prin intermediul SISTEMULUI ELECTRONIC DE ACHIZIȚII PUBLICE (SEAP), anunțuri privind solicitarea executării serviciilor de: „Măturat, spălat ,stropirea și întreținerea căilor publice în Orașul Deta, județul Timiș” și „Curățarea și transportul zăpezii de pe căile publice și menținerea în funcțiune a acestora pe timp de polei sau de îngheț, în orașul Deta, județul Timiș”. În urma publicării acestor anunțuri, nu a avut loc nici o aplicare, consemnându-se acest lucru în procesele verbale de anulare aferente fiecărui serviciu.Totodată instituția noastră are în evidență un număr de 12 dosare de ajutor social cu un număr de 18 beneficiari. Potrivit Legii nr.416/2001 persoanele beneficiare de ajutor social au obligația de a presta activități de interes local, care nu presupune deținerea unei calificări profesionale, astfel încât nu li se pot încredința alte sarcini, decât cele de a mătura și a întreține în stare de curățenie zonele publice. Conform planului de acțiuni sau lucrări de interes local care se aprobă anual de Consiliul local, beneficiarii Legii nr. 416/2001, privind venitul minim garantat, cu modificările și completările ulterioare, au obligația de a desfășura muncă în folosul comunității, însă numai activități din sfera întreținerii curățeniei pe zonele publice.

Potrivit ”Executării pedepsei amenzii prin prestarea unei munci neremunerate în folosul comunității”, fragment din Legea 286/2009 (Codul Penal),  activitățile în folosul comunității care pot fie executate, pe baza propunerilor organelor administrației publice locale, pot fi realizate în sfera serviciilor publice din cadrul UAT sau a instituțiilor publice. Stabilirea acestor locuri se face în circumscripția judecătoriei unde persoana condamnată își are domiciliul cu acordul judecătorului delegat cu executarea persoanei respective. Astfel, în conformitate cu prevederile legale în vigoare în cadrul Primăriei Orașului Deta anual sunt instituite persoanelor condamnate executarea pedepselor prin prestarea de munci neremunerate în folosul comunității în cadrul instituției noastre, cel mai adesea în cadrul Serviciului de Gospodărie Comunală. Munca neremunerată în folosul comunității se execută într-un interval de cel mult 6 luni de la data începerii prestării muncii. Astfel, aceștia sunt implicați și desfășoară activitățile de menținere a curățeniei stradale, deszăpezire, evitarea formării  poleiului sau înghețului pe timp nefavorabil, ori de câte ori este necesar. 


În ultimii ani activitățile de deszăpezire și combatere a poleiului s-au realizat cu forțe și mijloace proprii, aceste activități fiind tot mai puțin necesare. 


Primăria Orașului Deta, deține în proprietate următoarele utilaje și echipamente: tractor, remoarcă, autoutilitară, drujbe, motocositoare, aspirator de frunze, mături, lopeți, greble, lamă etc., atât pentru efectuarea acțiunilor de curățenie și întreținere a căilor publice de acces, cât și pentru activitățile de deszăpezire. Astfel, având în vedere faptul că instituția dispune și de personal necesar (beneficiari VMG și condamnați cu executarea pedepsei prin prestarea unei munci neremunerate în folosul comunității), aceste activități se pot realiza în regie proprie, în condiții corespunzătoare din punct de vedere al calității și timpului de intervenție. 


Din punct de vedere economic, realizarea activității de deszăpezire cu forțe și mijloace proprii este mult mai eficentă, iar costurile constau doar în achiziția materialelor antiderapante – sare, nisip. De asemenea, intervențiile au loc în termen mai scurt, decât cel în care intervin firmele specializate, fiind realizate acțiunile de deszăpezire și combatere a poleiului imediat ce se produc fenomenele meteorologice specifice.
              Inițierea demersurilor de stabilire ca fiind inoportună înființarea unor activități în cadrul serviciului public de salubrizare din orașul Deta, se aprobă prin hotărâre a Consiliului local la propunerea primarului, pe baza referatului de specialitate al Serviciului de urbanism și administrarea patrimoniului.

Având în vedere:


-Hotărârea Consiliului Local Deta nr. 151/29.10.2019 privind înființarea serviciului de salubrizare al orașului Deta, județul Timiș - activitatea de  măturat, spălat, stropit și întreținere a căilor publice, precum și curățare și transport al zăpezii de pe căile publice și menținere în funcțiune a acestora pe timp de polei sau de îngheț.  


-Hotărârea Consiliului Local Deta nr. 152/29.10.2019 privind aprobarea Studiului de oportunitate şi stabilirea formei de gestiune a serviciului de salubrizare a orașului Deta și satului aparținător Opatița, respectiv a activității de curăţare și transport a zăpezii de pe căile publice și menţinerea în funcţiune a acestora pe timp de polei sau de îngheţ.


- Hotărârea Consiliului Local Deta nr. 153/29.10.2019 privind aprobarea Studiului de oportunitate şi stabilirea formei de gestiune a serviciului de salubrizare a orașului Deta și satului aparținător Opatița, respectiv a activității de măturat, spălat, stropit și întreținere a căilor publice.


- Hotărârea Consiliului Local Deta nr. 164/26.11.2019 privind aprobarea Caietului de sarcini-propriu al Serviciului de salubrizare a orașului Deta și localității aparținătoare Opatița pentru activitatea de măturat, spălat, stropirea și întreținerea căilor publice.


- Hotărârea Consiliului Local Deta nr. 165/26.11.2019 privind aprobarea Caietului de sarcini-propriu al Serviciului de salubrizare a orașului Deta și localității aparținătoare Opatița pentru activitatea de curățare și transportul zăpezii de pe căile publice și menținerea în funcțiune a acestora pe timp de polei sau de îngheț.


-Hotărârea Consiliului Local Deta nr. 42/29.03.2022 privind aprobarea Planului de acţiuni şi lucrări de interes local pe anul 2022.


- Prevederile  art. 3 alin. (1), art. 6, art. 7 alin. (1) și alin. (2), art. 8 alin. (1) și alin. (3) lit. d) și lit. i), art. 22 alin. (1), art. 28 alin. (1), art. 33 alin. (1) din Legea nr. 51/2006 a serviciilor comunitare de utilități publice, republicată, cu modificările și completările ulterioare;


- Prevederile art. (2) alin. (1), (2) și (3), art. 3, art. 6 alin. (1) din Legea 101/2006 a serviciului de salubrizare a localităților, republicată, cu modificările și completările ulterioare


- Ordinul Președintelui A.N.R.S.C. nr. 82/2015 pentru aprobarea Regulamentului – cadru al serviciului de salubrizare a localităților, cu modificările și completările ulterioare;      
            Propunem consiliului local al orașului Deta cu avizul Comisiei de urbanism și administrarea patrimoniului aprobarea : Studiul de oportunitate pentru fundamentarea deciziei privind stabilirea ca fiind inoportună înființarea unor activități în cadrul serviciului public de salubrizare din orașul Deta.

Având în vedere cele menționate mai sus propunem ABROGAREA  Hotărârii Consiliului Local Deta nr. 152/29.10.2019 privind aprobarea Studiului de oportunitate şi stabilirea formei de gestiune a serviciului de salubrizare a orașului Deta și satului aparținător Opatița, respectiv a activității de curăţare și transport a zăpezii de pe căile publice și menţinerea în funcţiune a acestora pe timp de polei sau de îngheţ și Hotărârii Consiliului Local Deta nr. 153/29.10.2019 privind aprobarea Studiului de oportunitate şi stabilirea formei de gestiune a serviciului de salubrizare a orașului Deta și satului aparținător Opatița, respectiv a activității de măturat, spălat, stropit și întreținere a căilor publice.
             In temeiul art.129 alin.(1), alin.(2), lit.c), alin.(6), lit.c, art.139 alin.(1), alin.(3), lit.e) din OUG nr.57/2019 privind Codul administrativ.

                                                                                                     Serviciul urbanism,
                                                                                                                  Pt. Arh. Șef


                                                                                                  Boboiciov Sorina

